Opći izbori u Bosni i Hercegovini 2000.
Opći izbori u Bosni i Hercegovini 2000. bili su parlamentarni izbori koji su se održali 11. novembra 2000. Odziv birača bio je oko 1.6 miliona ili 64.40% (67.8% u Federaciji BiH, 64% u RS). Na izborima birali su se delegati Parlamentarne skupštine Bosne i Hercegovine, Parlamenta Federacije BiH i Narodne skupštine Republike Srpske, predsjednik i potpredsjednici Republike Srpske, te članovi skupština kantona Federacije BiH. Razlika od prijašnjih općih izbora je to što se nisu birali članovi Predsjedništva BiH, koji su birani na općim izborima 1998. Prema Odluci Privremene izborne komisije (PIK; kasnije Centralna izborna komisija, CIK) ovi izbori održani su za mandatni period na 2 godine, iako je Ustavom predviđen period na 4 godine. Odlukom PIK-a nije bilo zahvaćeno Predsjedništvo BiH, kojem od 1998. mandat traje 4 godine.